Bréf um Boga, Kaupþing, vanskil og Der Untergang

Bogi fær hrós

Ég verð að hrósa Boga Nilssyni fyrir að stíga til hliðar. Á þeim

viðsjárverðu tímum sem fjölmargar fjölskyldur standa frammi fyrir með því

að eiga hvergi lengur höfði sínu að halla og ráðamenn eru rúnir trausti,

er það huggun harmi gegn að finna einstakling sem skynjar tíma og tíðir

betur en t.d. Geir Haarde. Ekki að það hafi þurft neina yfirnáttúrlega

takta til. Þetta framtak Boga er samt til fyrirmyndar og það hefðu fleiri

átt að gera slíkt hið sama – fyrir löngu.

Og má ég þá spyrja hvaðan stjórnmálamönnum kemur það oflæti að vera ekki

löngu búnir að leita til erlendra rannsóknara eins og Bogi lagði til fyrir

hálfum mánuði síðan? Fannst þeim kannski ekki stemmning fyrir því?

Hvort sem Birgi Ármannssyni og félögum líkar betur eða verr, þá er

sannarlega engin stemmning fyrir því hjá almúganum að naga brauðskorpur á

meðan elítan hraðsendir fúlgurnar í laumi úr landi.

- - -

Frá Rodi Wout, gömlum blaðamanni á Fishing News

Well, I just signed that petition and if it matters, our opinion of you lot hasnt changed one bit! Bad Icelanders always welcome in this house!

But, you Icelanders have now learned why the English despise the Scots. Brown and Darling are both Scots and have done the traditional Scottish thing. Usually Scots blame the English but that wasnt possible this time!! Icelanders did well nicely instead, thank you Laddie!

If it is of any comfort, Brown is despised and loathed here in UK, as in Iceland. And for similar reasons the ones i have detailed here.

They, the Labour Party and their client voters, were the biggest beneficiaries and sponsors of this whole shitty mess. Browns tax revenes were, more than anything else, made up from taxing the profits of people like Baugur who made fortunes buying and selling the crown jewels of british commerce. I am talking about taxing financial services, imports financed by credit cards and property inflation and the levereged buy out game. Baugur style stuff. It was browns main economic policy to do all this!! Thats how the New Labour Gov payed its way!

Brown sponsored whole this process, he contrived to do it. His colleagues in the Bank of England were no less in it all.

That is why we have lost all our great comnpanies to foreigners..and much of the tax they used to pay to UK…..the loss of which we hve now to make up ourselves. All the main British airports belong to the Spanish, for instance. And our gas, oil, petrol and all other main companies.

Baugur was just a small player in the process. Brown, he and he alone in UK, was responsible for this ghastly horror. Iceland is now bankrupt because of it. UK too. Our situation is utterly totally dire and you ll come to read more of this in the coming year or two. I did try and explain this mess to you years ago but you didnt really understand what I meant. I used to write in Fishing News about it but none of them understood either. When Andrej and msyelf launched our failed web magazine last year, we wrote pages on the coming credit crunch. No one even responded.

The Icelander bankers behind Baugur were wankers. They just did the John Law story all over again but they couldnt remember how that story ended!! That Baugur story could only end one way and i can clearly remember telling you that. But, they were just „wide boys“ and silly. If Brown had been honest and sensible, they would have got nowhere here at all. Look at the way the credit rating agencies gave Baugur and co the triple A rating just days before the collapse!!

You should send this e mail to your local paper!!! They ll love it.

- - -

Sérstök þjóð

Íslendingar eru sérstök þjóð. Mjög sérstök. Við höfum staðið ráðmennina okkar að því alloft að hafa sagt „pínulítið“ ósatt, yfirleitt til þess að vernda hagsmuni bankakerfisins en ekki hagsmuni þegnanna sem kusu þá. Þeir virðast t.d. hafa vitað talsvert lengi af því að bankarnir væru á leið í þrot, en vildu ekki láta okkur vita af því vegna þess að þá gæti allt farið á hliðina. Þannig að í góðri trú settum við spariféð okkar inni í vonlausa bankana þar sem var farið illa með það og töpuðum svo stórum hluta þess þegar hið óumflýjanlega gerðist. Bankarnir fóru sem sagt á hliðina, þó að ráðamennirnir hafi þagað yfir því, og ekki virðast þeir hafa gert neitt til þess að bjarga þeim, hvað þá að bjarga okkur sem þjóð frá afleiðingum bankahrunsins. Ég verð svo reiður þegar ég skrifa þetta að ég get varla haldið áfram. En, allavegana.

Í svona ástandi þar sem ráðamennirnir eru umdeildir er netið stundum notað til þess að safna undirskriftum fyrir hinn og þennan málstað. Sjálfur hef ég skrifað undir listann sem var á kjosa.is þar sem farið er fram á kosningar við fyrsta tækifæri. Þegar ég sá þennan lista síðast voru höfðu innan við 4.000 manns skráð sig. Hann er reyndar ekki aðgengilegur eins og er.

Á sama tíma fer Skjárinn fram á að RÚV fari af auglýsingamarkaði. Á þann lista hafa rúmlega 24.000 manns skráð sig.

Þetta er sérstök forgangsröð. Íslendingum virðist sem sagt umhugaðra um að fá að sjá afþreyingarþættina sína og auglýsingar í bland en að hér verði stokkað upp í hugmyndafræði stjórnkerfisins okkar. Stjórnkerfis sem valdið hefur ójöfnuði, ofurvöxtum, óðaverðbólgu og gjaldeyrisskorti. Það er svolítið fyndið, frekar fáránlegt og mjög sorglegt. Allt í senn.

Hvað ætlar fólk að gera? Bíða eftir að fjárdólgarnir fái nægan hvítþvott rassálfanna á Alþingi til að geta blásið aðra sápukúlu úr froðupeningunum og bíða eftir að hún springi líka? Ef 20 þúsund manns finnst mikilvægara að horfa á House og 30Rock en að hér sé sanngjarnt samfélag er illa fyrir okkur komið.

- - -

Skattskylt

Ef það er rétt að persónulegar skuldbindingar þeirra hafi verið felldar niður, þá er um starfstengd hlunnindi að ræða og skattskyld sem slík, enda eru þessi hlunnindi í beinum tengslum við störf viðkomandi. Þeir eiga því að greiða 35,72% staðgreiðsluskatt af þessum hlunnindum. Skiptir engu máli í þessu sambandi þó menn hafi komið eignarhlutunum yfir í ehf. Skattyfirvöld hljóta að fylgja því eftir.

- - -

Kaupþing, birtingarform hins versta í kapítalismanum

Það var kostulegt að heyra í fréttum, haft eftir Kristjáni Arasyni, að

hann viti ekki nákvæmlega hver skuldastaða hans nú sé. Eftir að nýja

félagið hans á nú verðlaus Kaupþingsbréf.

Veit hann ekki hvort skuldirnar, sem stofnað var til, til að kaupa

bréfin, voru líka færðar til félagsins? Og man hann ekki hvort hann

skrifaði undir sem persónulegur sjálfskuldaraðili eða ekki? Þetta er

ekki trúverðugt af svo háttsettum bankamanni. Er ennþá verið að fela

eitthvað?

Kannski er sannleikurinn frekar ógeðfelldur. Kannski samþykkti bankinn

að skuldirnar færðust líka yfir á félagið? Og að Kristján þyrfti ekki

sjálfur að bera ábyrgð á þeim. Þetta myndi þýða að hann er nú stikkfrí

frá skuldunum. Þó svo hann hefði sjálfur notið alls hagnaðar af

bréfunum, ef til þess hefði komið. Sem sagt ágóðavon án áhættu og án

ábyrgðar. Eins og viðmiðið virðist hafa verið í öllu

kaupréttarfyrirkomulagi Kaupþings. Sem orðið er eitthvert tærasta

birtingarform alls hins versta í neokapítalismanum. Rétt eins og Enron

og WorldCom voru birtingarform bólubrjálæðisins um aldamótin. Munurinn

er sá að í Bandaríkjunum þurftu höfuðpaurarnir að sæta því að vera

stungið í fangelsi. Hér má ekki persónugera vandann.

- - -

Vanskil

Ég er með lán í erlendri mynt hjá SP fjármögnun og því miður er ég í vanskilum sökum þess að afborganir hafa hækkað allsvakalega og fyrir mann eins og mig sem að er ekki með há laun þá er mjög erfitt að koma sér útúr þessu. Ég hringdi niðrí SP um daginn til að forvitnast um þetta en þá var sagt við mig að það væri ekki leyfilegt að fella vanskilagjöldin inná höfuðstólinn og leyfa mér að borga bara vextina…

Ég spyr er ekki betra að reyna að hjálpa fólkinu sem að er í vandræðum með að borga af láninu en þeim sem að eru í skilum og virðast ekki eiga í vandræðum með að borga?? Mér finnst þetta svoldið skrítið og eins og staðan er í dag þá skulda ég SP um 100. þús ísl kr og ég sé ekki fram á það að geta borgað þannig að bíllinn líklega fer og ég skulda þá yfir milljón því að lánið hefur hækkað svo…

Ekki vill svo skemmtilega til að þú getir hugsanlega vitað hvert ég ætti að snúa mér til að fá upplýsingar um hvað ég geti gert til að bjarga mér. Ég er 23 karlmaður og sé fram á það að líklega fara á hausinn.

- - -

Að fella krónuna

Svo hefurðu núna fengið staðfestingu á þeim grunsemdum sem hafa verið á kreiki um að Bankarnir hafi tekið massífar stöður gegn krónunni. Ég man að þú hefur oft beðið um úttekt á þessu. Núna hefði FME alla innsýn í málið, en það er of óþægilegt fyrir menn eins og Sigurð Einarsson, Bjöggana og Sigurjón, þannig að ég hygg að ekkert verði gert með þetta. Ég sá reyndar í öllu þessu bloggdæmi að verið var að vitna í stjórnarskrána um refsingar og ákvæði gegn landráðum. Mér fannst þetta vera óttalegt grín fyrir tíu dögum síðan, en núna á þetta augljóslega við stjórnendur bankana, það blasir eiginlega við.

Annars held ég ekki að almenningur fatti almennilega hvað 720 milljarðar eru miklir peningar, en við þurftum ekki utanaðkomandi til að knésetja okkur, eins og Soros gerði við Svía og Breta snemma á tíunda áratugnum, við höfðum okkar eigin menn sem gátu séð um að koma krónunni á kné og síðar öllu hagkerfinu.

Mér verður hugsað til myndarinnar „der Untergang“ þegar ég sé fyrir mér bankamennina útbúa fréttatilkynningar um hagnað vegna stöðutöku á síðustu tveimur ársfjórðungum. Auðvitað vissu menn alveg frá ársbyrjun 2007 að þetta væri búið spil, en vegna þess að menn vildu ekki horfast í augu við það sem við blasti var gripið til neyðarúrræða eins og IceSave, sem gerði illt verra og hefur eyðilagt fjárhag þjóðarinnar til margra áratuga og orðsporið um ókomna tíð.